《寄答刘子礼》
元代·刘崧

闻君近赋悼亡诗，憔悴莺花四月时。流水只今馀恨意，故园何日定归期。

犹传道路兵戈塞，自爱山林岁月迟。忆过王郎寻不见，子规啼断石楠枝。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。